
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru ratificarea Protocolului privind amendamentele la Acordul multilateral de bază privind transportul internaţional pentru dezvoltarea Coridorului Europa-Caucaz-Asia, având în vedere noul statut al Republicii Bulgaria şi al României, care au aderat la UE, la 1 ianuarie 2007, semnat la Astana la 13 decembrie 2007, primit cu nr.P.L.x 470 din 8 septembrie 2008.



În raport cu obiectul de reglementare şi conţinut, proiectul de lege face parte din categoria legilor ordinare.
PREŞEDINTE,

Iulian Iancu

R A P O R T
asupra proiectului de Lege pentru ratificarea Protocolului privind
amendamentele la Acordul multilateral de bază privind transportul
internaţional pentru dezvoltarea Coridorului Europa-Caucaz-Asia,
având în vedere noul statut al Republicii Bulgaria şi al României, care
au aderat la UE, la 1 ianuarie 2007, semnat la Astana la 13 decembrie 2007
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată cu adresa nr.P.L.x470 din 8 septembrie 2008, pentru dezbatere în fond, cu proiectul de Lege pentru ratificarea Protocolului privind amendamentele la Acordul multilateral de bază privind transportul internaţional pentru dezvoltarea Coridorului Europa-Caucaz-Asia, având în vedere noul statut al Republicii Bulgaria şi al României, care au aderat la UE, la 1 ianuarie 2007, semnat la Astana la 13 decembrie 2007.
Proiectul de lege are ca obiect de reglementare ratificarea Protocolului privind amendamentele la Acordul Multilateral de bază privind transportul internaţional pentru dezvoltarea Coridorului Europa – Caucaz – Asia; prin acest Protocol se prevăd punctele din Acordul multilateral care nu se aplică de Bulgaria şi România, având în vedere noul statut al celor două ţări, în calitate de membre în Comunitatea Europeană de la 1 ianuarie 2007.

Proiectul de lege a fost avizat favorabil de Consiliul Legislativ, conform avizului nr.687 din 09.06.2008, cu observaţii şi propuneri, care au fost preluate în text.

Potrivit prevederilor din Constituţia României, republicată, Camera decizională pentru acest proiect de lege este Senatul.

Proiectul de lege a fost avizat favorabil de Comisia pentru politică externă, prin avizul nr.P.L.x 470 din 17 septembrie 2008.
Examinarea proiectului de lege a avut loc în şedinţa comisiei din data de 17 septembrie 2008.

La lucrări au fost prezenţi 20 deputaţi din totalul de 23 membri ai comisiei.



La dezbaterile asupra proiectului de lege au participat, în calitate de invitaţi, din partea Ministerului Transporturilor: domnul Barna Tanczos – secretar de stat şi domnul Viorel Olea – director general adjunct şi din partea Departamentului pentru Afaceri Europene: doamna Corina Ştefan – consilier şi doamna Angela Vorvoreanu – consilier. 


Ţinând seama de recomandarea Comisiei Europene ca România şi Bulgaria să participe în continuare la Acordul multilateral de bază privind transportul internaţional pentru dezvoltarea Coridorului Europa-Caucaz-Asia şi de necesitatea asigurării concordanţei cu legislaţia comunitară, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege în forma prezentată de Guvern.

În raport cu obiectul de reglementare şi conţinutul său, proiectul de lege face parte din categoria legilor ordinare.

               PREŞEDINTE,                                           SECRETAR,
                 Iulian Iancu                                              Aurelia Vasile
Consilieri parlamentari,

Daniel Bădina

Octavian Martin 

